**IZDAVANJE DUPLIKATA/PRIJEPISA SVJEDODŽBI**

**Duplikat/prijepis svjedodžbe mogu u školi podići bivši učenici.**

**1. Duplikat/prijepis svjedodžbi**

**Škola izrađuje original svjedodžbi samo za svoje polaznike i ne posjeduje u arhivi originale ili preslike svjedodžbi.**Duplikate svjedodžbe Škola izdaje samo u slučaju ako je originalna svjedodžba izgubljena ili uništena jer istodobno ne smiju postojati dva originala dokumenta.

Obrascem Zahtjeva u prilogu može se zatražiti izdavanje duplikata svjedodžbe. U tom slučaju Škola ponovno izrađuje dokument (duplikat svjedodžbe) prema podacima iz matične knjige učenika.

**Duplikat svjedodžbe** izdaje se na obrascu koji je isti kao i obrazac originalne svjedodžbe, a ako škola više ne posjeduje originalni obrazac izdaje se **prijepis ocjena** na praznom papiru s podacima iz matične knjige učenika, ovjeren od strane ravnatelja.

Upravna pristojba za duplikat svjedodžbe plaća se u iznosu **70,00 kuna** prema Tr.br.52.toč.6. Uredbe o Tarifi upravnih pristojbi (NN 8/2017.) Pristojbu plaća podnositelj zahtjeva za izdavanje duplikata svjedodžbe u trenutku predaje zahtjeva.

Osoba koja je na temelju članka 8. Zakona o upravnim pristojbama (NN 115/2016.) oslobođena od plaćanja upravne pristojbe, obvezna je uz zahtjev priložiti odgovarajuću ispravu/e kojom dokazuje svoj status ( potvrdu/rješenje nadležnog tijela), radi oslobođenja od plaćanja upravne pristojbe na duplikat svjedodžbe.

Na temelju članka 9. stavka 2. točke 23**.** Zakona o upravnim pristojbama (NN 115/2016.) upravna pristojba se ne plaća za izdavanje svjedodžbi kao dokaza o stručnoj spremi i obrazovanju za nezaposlene osobe koje se javljaju na natječaje za zapošljavanje.

**2. Način i uvjeti izdavanja duplikata/prijepisa svjedodžbi**

Na temelju Odluke Školskog odbora izrada duplikata/prijepisa svjedodžbi naplaćuje se **100,00 kn po svjedodžbi.**

Zahtjevi se podnose se u tajništvu Škole **svakim radnim danom u uredovno radno vrijeme za stranke od 08 do 14 sati.**

Zainteresirane stranke dužne su čitljivo i u cijelosti popuniti obrazac Zahtjeva koji se nalazi u privitku.

Sukladno Zakonu o općem upravnom postupku (NN 47/09) duplikat/prijepis svjedodžbe/ potvrda o školovanju se **izdaje najkasnije u roku od 30 dana, računajući od dana podnošenja potpuno ispunjenog Zahtjeva, uplate upravne pristojbe i ispunjavanja ostalih uvjeta**specificiranih u postupku izrade duplikata.

Duplikat/prijepis svjedodžbe **može podići osobno stranka ili član uže obitelji** (roditelj/ staratelj, punoljetno dijete, bračni drug), a sve ostale osobe uz predočenje punomoći ovjerene kod javnog bilježnika.

Duplikate svjedodžbi i/ili potvrda o položenim ispitima **državne mature** izdaje Nacionalni centar za vanjsko vrednovanje obrazovanja.

**Postupak za izradu duplikata/prijepisa svjedodžbe:**

1. Popuniti čitljivo i u cijelosti Zahtjev za izdavanje duplikata/prijepisa svjedodžbe
2. Kupiti upravnu pristojbu od 70, 00 kn i zalijepiti na Zahtjev
3. Uplatiti na žiro račun Škole IBAN: HR 9424070001100659883 odgovarajući iznos ovisno o broju dokumenata za koje se traži duplikat/prijepis ( dokaz o plaćanju na uvid).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Ime i prezime)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Adresa)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Telefon)

 ovdje nalijepiti 70,00 kn upravne pristojbe

KLESARSKA ŠKOLA

PUČIŠĆA, NOVO RIVA 4

ZAHTJEV ZA IZDAVANJE DUPLIKATA

- PRIJEPISA SVJEDODŽBE-POTVRDE O ŠKOLOVANJU

|  |  |
| --- | --- |
| Ime i prezime (djevojačko prezime) |  |
| Mjesto i država rođenja |  |
| Datum rođenja |  |
| Državljanstvo |  |
| Godina upisa u školu |  |
| Godina završetka obrazovanja |  |
| Naziv škole u vrijeme školovanja |  |
| Zanimanje koje je stečeno obrazovanjem u školi |  |
| Dokument za koji se traži duplikat/prijepis ZAOKRUŽITI PRECIZNO | a) Razredna svjedodžba:  1, 2, 3, 4 razred |
| b) Svjedodžba o maturi |
| c) Svjedodžba o završnom  ispitu |
| d) potvrda o školovanju |

Datum podnošenja zahtjeva:\_\_\_\_\_\_\_\_\_\_\_\_\_\_\_\_202\_\_. godine

Datum preuzimanja svjedodžbe: \_\_\_\_\_\_\_\_\_\_\_\_\_\_\_\_\_202\_\_. godine

Vlastoručni potpis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Napomena: Na temelju tarifnog broja 52. toč. 10. st.6. Uredbe o tarifi upravnih pristojbi naplaćuje se upravna pristojba u iznosu od 70,00 kuna.

Na temelju Odluke Školskog odobra izrada duplikata i prijepisa svjedodžbe naplaćuje se 100,00 kuna po svjedodžbi.

Sukladno Zakonu o općem upravnom postupku, duplikat se izdaje najkasnije u roku od 30 dana od dana podnošenja urednog zahtjeva.